cyanic-selkie/wikianc huggingface dataset:
Ֆինլանդիայի կրթական համակարգ
Հավասարության սկզբունք
Ֆինները սա անվանում են «աշակերտի նկատմամբ հարգալից վերաբերմունքի» սկզբունք։ Երեխաներին, սկսած 1-ին դասարանից, բացատրում են իրենց իրավունքները, այդ թվում՝ սոցիալական աշխատողին մեծերի դեմ բողոքելու՝ իրենց իրավունքը։ Սա ֆինն ծնողների համար խթան է հանդիսանում՝ հասկանալու, որ իրենց երեխան անհատականություն է, որին չի կարելի նեղացնել ո՛չ խոսքով, ո՛չ էլ, առավել ևս, գոտիով։ Իսկ ֆիննական աշխատանքային օրենսգրքով ընդունված օրենքները ֆինն ուսուցիչներին թույլ չեն տալիս ստորացնել աշակերտներին։
Տասներեք խորհրդավոր խնդիրներ
Մահվան բույս
Նա ամուսնու հետ հյուրընկալվում էր պարոն Բերսի տանը։ Ընթրիքին մատուցվել էին այգուց հավաքված եղեսպակի տերևներ։ Ցավոք սրտի դրա մեջ հանդիպում էր նաև նաև մատնոցուկ ծիրանագույն։ Ընթրիքից հետո բոլորն իրենց վատառողջ էին զգում, սակայն միայն Սիլվիյա Կինը, որի խնամակալն էր պարոն Բերսին, մահացավ։ Ինչպես ցույց տվեցին դիահերձման արդյունքները՝ նա մահացել էր դիգիտալիսով թունավորվելուց, որ պարունակվում էր մատնոցուկ ծիրանագույնում։ Հյուրերի մեջ կար նաև մի երիտասարդ՝ Ջերի Լորիմերը, Սիլվիայի նախկին ամուսինը, և Մոդ Վեյը՝ Ջերիի ընկերոհին։ Սիլիվիայի մահից վեց ամիս անց այս երկուսն ամուսնացան։
Ֆինլանդիայի կրթական համակարգ
Հավասարության սկզբունք
Գլխավոր առանձնահատկությունը կայանում է նրանում, որ ուսուցիչներն աշխատանքային պայմանագիր ստորագրում են 1 տարով՝ այն հետագայում երկարաձգելու հնարավորությամբ, ինչպես նաև ստանում են շատ բարձր աշխատավարձ. սկսած 2500 եվրոյից՝ օգնականները, 5000 եվրոյից՝ առարկան դասավանդող ուսուցիչները։
Տասներեք խորհրդավոր խնդիրներ
Բունգալոյի հետաքննությունը
Ջեյն Հելիերի պատմությունը։
Նա քաղաքներով հյուրախաղերի էր մեկնել։ Այնտեղ նա ստիպված եղավ շփվել ոստիկանության հետ։ Հարևան Բունգալոյում գողություն է կատարվել, և երիտասարդ Լոսլի Ֆոլկները ձերբակալվել էր կողոպուտի մեջ մեղադրվելով։ Նա պատմեց, որ ինքն անհաջողակ դրամատուրգ է։ Իր ստեղծագործություններից մեկը նա ուղարկել էր Ջեյնին։ Նա իրեն պատասխանել էր, որ պիեսն իր դուրը եկել է և այն քննարկելու համար հրավիրել է բունգալո։ Նա եկավ, կոկտեյլ խմեց, որն իրեն սպասուհին առաջարկեց, և հեռացավ։ Նա ուշքի եկավ ճանապարհի վրա, որտեղ նրան ձերբակալեց ոստիկանությունը։ Բունգալոն պատկանում էր պարոն Հենրի Կոենին, նա այստեղ էր հանդիպում իր սիրուհու՝ դերասանուհի Մերի Կերի հետ, որն ամուսնացած էր դերասան Կլոդ Լիսոնի հետ։ Ինչ-որ մեկը, ում Քերրի էին կոչում, զանգահարել է ոստիկանություն և տեղեկացրել կողոպուտի մասին՝ որպես հանցագործ նկարագրելով Ֆոլկներին։ Մի քանի օր անց ժամանած Քերրը ասել է, որ իր ողջ զարդերը գողացվել են, բայց ոչ մի ոսիկանություն չի զանգել և կողոպուտի ժամանակ նա քաղաքում չէր։
Ֆինլանդիայի կրթական համակարգ
Անվճարության սկզբունք
Բացի բուն ուսուցումից՝ անվճար են նաև ճաշերը, էքսկուրսիաները, թանգարանային և այլ արտադասարանական միջոցառումների հաճախումները, երեխաներին դպրոց բերող-տանող ավտոբուսը, դասագրքերը, գրենական պիտույքները, հաշվիչները և նույնիսկ նոթբուքերն ու պլանշետները։ Որևէ պատճառով գումար հավաքել ծնողներից չի կարելի։
Տասներեք խորհրդավոր խնդիրներ
Խեղդվելով մահը
Պարոն Հենրին ժամանում է Սենտ-Մերի-Միդ։ Իր ժամանման երեկո տեղացի աղջկան խեղդված են գտնում։ Տեղի բնակիչները բամբասում են, թե Ռոուզը հղի էր Ռեկս Ստենֆորդից՝ լոնդոնյան ճարտարապետից, իսկ ինքնասպան է եղել ամոթից։ Ավելի ուշ պարոն Հենրիին այցելեց շփոթված տիկին Մարպլը, որը հայտարարեց, թե Ռոուզին սպանել են։ Նա խնդրենց լուրջ հետաքննություն սկսել։ Պարոն Հենրիին նա տալիս է թղթի մի կտոր, որի վրա գրված էր կասկածյալի անունը, որը նա կարող է կարդալ, եթե իրեն թվա, թե գործը ճիշտ ուղղու վրա է։ Աղջկա հայրը վստահ էր, որ մարդասպանը Ստենֆորդն է։ Քննիչները կանչեցին երիտասարդ մարդուն հարցաքննելու, որտեղ նա հայտնեց, որ հանդիսանում էր մահացած երեխայի հայրը։ Նա աղջկան նամակ էր գրել և ժամադրել գետի մոտ, սակայն չէր կարողացել ներկայանալ։ Ստենֆորդը դառնում է գլխավոր կասկածյալ։
Ֆինլանդիայի կրթական համակարգ
Անհատական մոտեցման սկզբունք
Այն, ինչ մեզ մոտ կոչվում է «կրկնուսույցի վճարովի աշխատանք», ֆիննական դպրոցներում անվանվում է «թույլ աշակերտների աջակցման դասընթաց», և դա արվում է բացարձակապես անվճար՝ դասի ընթացքում կամ դրանից հետո։
Տասներեք խորհրդավոր խնդիրներ
Ծանոթագրություններ
Կատեգորիա:Ագաթա Քրիստիի վեպեր Կատեգորիա:1932 գրքեր Կատեգորիա:Դետեկտիվ
Ֆինլանդիայի կրթական համակարգ
Պրակտիկություն
Ֆիններն ասում են. «Կամ մենք պատրաստում ենք կյանքի համար, կա՛՛մ քննություն հանձնելու. մենք ընտրում ենք 1-ինը»։ Դրա համար էլ ֆիննական դպրոցներում քննություններ չկան, իսկ ստուգողական աշխատանքներն ու ընթացիկ թեստերը թողնված են ուսուցչի հայեցողությանը։ Գոյություն ունի միայն 1 պարտադիր ստանդարտ թեստ, որն աշակերտները հանձնում են միջին հանրակրթական դպրոցն ավարտելուց հետո։ Ընդ որում, դրա արդյունքներին ուսուցիչները կարևորություն չեն տալիս, արդյունքների համար ոչ մեկի առաջ հաշվետու չեն և աշակերտներին այդ քննությանը հատուկ չեն պատրաստում։ Դպրոցում ուսուցանում են միայն այն, ինչը կարող է պետք գալ կյանքում։ Այստեղ երեխաները դեռ փոքր ժամանակվանից գիտեն՝ ինչ է պորտֆոլիոն, պայմանագիրը, բանկային քարտը և այլն։ Կարողանում են հաշվել ստացած ժառանգության հարկերի տոկոսները կամ ապագայում վաստակելիք շահույթի չափը, համացանցում ստեղծել կայք-այցեքարտ, և այլն։
Վստահություն
Կա վստահություն 1-ին հերթին՝ ուսուցիչների և դպրոցում աշխատող այլ անձանց հանդեպ։ Չկան ստուգումներ, մեթոդիստներ, սովորեցնողներին սովորեցնել սովորեցնող հանձնախմբեր կրթության վարչություններ և այլն։ Երկրում գործում է միասնական կրթական ծրագիր, սակայն այն իրենից ներկայացնում է միայն ընդհանուր մոտեցումների փաթեթ, և յուրաքանչյուր մանկավարժ ուսուցման համար կիրառում է այն մեթոդը, որը հարմար է գտնում։ Վստահություն կա նաև երեխաների նկատմամբ։ Նրանք դասերի ժամանակ կարող են զբաղվել նաև իրենց դուր եկած ինչ-որ բանով։ Օրինակ՝ եթե գրականության դասին ուսումնական ֆիլմ է միացված, բայց աշակերտին այն հետաքրքիր չէ, նա կարող է գիրք կարդալ։ Համարվում է, որ աշակերտն ինքը պետք է որոշի՝ ինչն է իր համար ավելի օգտակար։
Կամավորության սկզբունք
Սովորում է նա, ով ուզում է սովորել։ Ուսուցիչներն աշխատում են աշակերտի մեջ սովորելու նկատմամբ հետաքրքրություն սերմանել, սակայն, եթե չի հաջողվում, ապա անբավարար գնահատականներով չեն պատժում։ Նրան ուղղորդում են պրակտիկ մասնագիտություն ստանալու։ Այստեղ ֆինները ևս միջնակարգ դպրոցի խնդիրն են տեսնում. այն պետք է վաղ շրջանում ի հայտ բերի, թե իմաստ ունի՞ արդյոք երեխայի հետագա պրոֆեսիոնալ կրթությունը, թե՞ նրան բավարար են մինիմալ գիտելիքներ։ Թեստերի և զրույցների միջոցով յուրաքանչյուր երեխայի նախասիրություններն ու ընդունակությունները պարզելու գործով զբաղվում է դպրոցական հաստիքային մասնագետը։ Բոլոր բաց թողած դասաժամերը ենթակա են վերականգնման։ Օրինակ՝ 6-րդ դասարանի աշակերտի համար ուսուցիչը կարող է «պատուհան» գտնել դասացուցակում և նրան դասի նստեցնել, ասենք, 2-րդ դասարանում։ Թող նստի և ձանձրանա ու մտածի կյանքի մասին։ Երեխաներին խանգարելու դեպքում դասաժամն անցած չի հաշվվի։ Երեխայի չսովորելու դեպքում ոչ ոք ծնող չի կանչի, առավել ևս՝ երեխային չի վիրավորի ու պիտակավորի։ Եթե ծնողներն իրենք հետաքրքրված չեն իրենց երեխայի ուսմամբ, ապա նա հանգիստ չի փոխադրվի հաջորդ դասարան։ Երկտարեցիությունը Ֆինլանդիայում ամոթալի չէ, հատկապես՝ 9-րդ դասարանից հետո։ Հասուն կյանքին պետք է պատրաստվել հանգամանորեն։ Այդ պատճառով էլ Ֆինլանդիայում գոյություն ունի ոչ պարտադիր 10-րդ դասարանը։
Ինքնուրույնություն
Ֆինները կարծում են, որ դպրոցը երեխային պետք է սովորեցնի գլխավորը՝ ապագա ինքնուրույն, հաջողակ կյանքի ճանապարհը։ Այդ պատճառով էլ այստեղ սովորեցնում են մտածել և ինքնուրույնաբար գիտելիքներ ստանալ։ Նոր դասն ուսուցիչը չի բացատրում. ամեն ինչ հանգամանորեն արդեն բացատրված է դասագրքի մեջ։ Ուսուցիչը սովորեցնում է՝ ինչպես օգտվել տեղեկատուից, տեքստից, համացանցից, հաշվիչից և կրթական այլ միջոցներից։ Ուսուցիչները չեն խառնվում աշակերտների միջանձնային կոնֆլիկտներին՝ նրանց թույլ տալով հմտանալ խնդիրներն ինքնուրույնաբար հարթելու գործում։
Պատմություն
Այսօր Ֆինլանդիայում գոյություն ունի կրթության բարձրակարգ և մասնագիտացված համակարգ։ Ֆինլանդիայում այսօր գոյություն ունեցող բարձրագույն և մասնագիտացված կրթությունը սկսել է ձևավորվել միայն նախորդ դարի 60֊ական թվականներին։ Առաջին ֆիննական կրթական հաստատությունը՝ Թագավորական ակադեմիան, կազմավորվել է 1940 թվականին, երբ Ֆինլանդիան դեռևս շվեդական թագավորության մասն էր։ 1828 թվականին մեծ հրդեհից հետո համալսարանը տեղափոխվեց Հելսինկի և անվանակոչվեց ռուս Ալեքսանդր Առաջին ցարի պատվին։ Միայն 20֊րդ դարի սկզբին բացվեցին ևս երկու բուհեր․ Տեխնոլոգիական համալսարանը և Տնտեսագիտության և կառավարման դպրոցը։ 1918 թվականին Տուրկուում բացվեցին Շեդական և Ֆիննական համալսարաններ։ «Nokia֊ի ճգնաժամ»-ի հետ կապված՝ 2010֊ականներին կատարվեց հիմնավոր բարեփոխում։
Կառուցվածք
Այսօր Ֆինլանդիայում գոյություն ունի բարձրագույն կրթության երկու զուգահեռ համակարգ․ համալսարաններ և պոլիտեխնիկական ինստիտուտներ։ Վերջիններս տալիս են պրակտիկ գիտելիք և հմտություններ՝ տարբեր ոլորտներում աշխատելու համար։ Պոլիտեխնիկական ինստիտուտների ամենատարածված մասնագիտություններն են տեխնոլոգիաներն և տրանսպորտը, բիզնեսը և կառավարումը, առողջապահությունը և սոցիալական ոլորտը, մշակույթը, զբոսաշրջությունը, սպասարկման ոլորտը, կրթությունը, բնական ռեսուրսները։ Ուսուցումը տևում է 3.5֊4 տարի և ներառում է պարտադիր պրակտիկա։ Ըստ Յուվյասկյուլի համալսարանի հետազոտությունների, բուհի գտնվելու վայրը մեծապես ազդում է երիտասարդ ֆինների՝ մասնագիտացում ընտրելու որոշման վրա։ Ֆինլանդիայում կար 10 իսկական համալսարան, ևս տասը մասնագիտացված ինստիտուտներ։ Համալսարանների թվին է դասվում նաև զինվորական ակադեմիան։ 2010֊ական թվականներին մնաց 15 բուհ (5.5 միլիոն բնակչության համար)։ Բոլոր բուհերը պետական են։ Ամենահայտնի և տարածված ուղղություններն են տեխնոլոգիան, հումանիտար և բնական գիտությունները։ Բացի բակալավրիատին, մագիստրատուրային և գիտությունների դոկտորին համարժեք աստիճանները, Ֆիննական համալսարանները տրամադրում են նաև մագիստրոսի և դոկտորի միջանկյալ աստիճան, որը կարելի է ստանալ մագիստրոսի կոչումից երկու տարի հետո։
Ուսուցում
Ֆիննական բուհերում ուսուցումը հիմնականում անցկացվում է ֆիններենով և շվեդերենով։ Սակայն անգլերենով միջազգային ծրագրերը ամեն տարի ավելանում են, և այսօր Ֆինլանդիայում անգլերենով կարելի է սովորել հետևյալ մասնագիտությունները․ տնտեսագիտություն, կառավարում, մանկավարժություն, սոցիալական գիտություններ, առևտուր, բիզնես, մարքեթինգ, ինֆորմացիոն տեխնոլոգիաներ, էկոլոգիա և շրջակա միջավայրի պահպանում, առողջապահություն և սոցիալական սպասարկում, զբոսաշրջություն, ճարատարապետություն, արվեստ, դիզայն, երաժշտություն և այլն։ Անգլերենով դասավանդվող խմբերում ուսուցմանը մասնակցում են ուսանողներ և ուսուցիչներ աշխարհի տարբեր երկրներից, ինչն ապահովում է ծրագրի միջազգային ճանաչումը։ Այս խմբերում սովորելու համար դիմորդը պետք է հանձնի TOEFL կամ IELTS քննությունները։ Կրթությունը անվճար է, սակայն ուսանողը վճարում է կրթական նյութերի համար և անդամավճար տալիս ուսանողական միություններին (միջինը 45֊90 եվրո)։ Ուսանողի ամենամսյա նվազագույն բյուջեն, որի մեջ մտնում են կեցության ու սննդի ծախսերը, կազմում են 500֊900 եվրո ։
Դիմորդների ընդունելության միասնական կանոններ գոյություն չունեն․ ամեն ինչ թողնված է հաստատության կամքին։ Օտարերկրացիներից պահանջվում է միջնակարգ կրթություն, ֆիններենի, անգլերենի կամ շվեդերենի լավ իմացություն, ֆինանսական միջոցների առկայություն և ընդունելության քննությունների հաջող հանձնում։ Վերջինս Ֆիննական համալսարանների կարևոր տարբերությունն է․ քննություններն անց են կացվում գրեթե բոլոր ֆակուլտետներում։ Քննություններին թույլատրվում է մասնակցել միայն նրանց, ովքեր անցել են փաստաթղթերի մրցույթը։ 2012 թվականին ուսումնական հաստատությունների մի մասը հրաժարվեց ընդունելության քննություններ անցկացնել մի շարք զարգացող երկրներից եկած դիմորդների համար (Նեպալ, Պակիստան, Բանգլադեշ, Նիգերիա և Քենիա)՝ համարելով, որ այս երկրների ուսանողները չեն կարող բավարար միջոցներ ունենալ Ֆինլանդիայում ապրելու համար։ Ամեն տարի Ֆինլանդիայի համալսարաններում պաշտպանվում են մոտավորապես 1800 դոկտորական դիսերտացիաներ, չնայած ըստ Կրթության և մշակույթի նախարարության հայտարարության՝ դրանք պետք է լինեն միայն 1600֊ը։
Այլ
Դպրոցի տարածքը ցանկապատված չէ, մուտքի մոտ պահակախումբ չկա։ Դպրոցների մեծ մասը մուտքի դռան վրա ունի ավտոմատ փական, և դպրոց մուտք գործել կարելի է միայն ըստ դասացուցակի։ Երեխաները պարտադիր չեն նստում նստարանների շուրջ. կարող են նստել նաև հատակի գորգերին։ Որոշ դպրոցներում նաև բազմոցներ կան։ Դպրոցական համազգեստ չկա, չկան նաև հագուստի սահմանափակումներ. կարող ես դպրոց գնալ անգամ գիշերազգեստով։ Փոխնորդ կոշիկը պարտադիր է, սակայն տարրական և միջին դպրոցների աշակերտները գերադասում են վազվզել գուլպաներով։ Տաք եղանակին դասերը հաճախ անցկացվում են շենքից դուրս՝ հենց խոտերի վրա կամ ամֆիթատրոնի ձևով տեղադրված հատուկ նստարանների վրա։ Դասամիջոցների ժամանակ ցածր դասարանների աշակերտներին պարտադիր դուրս են բերում մաքուր օդ շնչելու, թեկուզ 10 րոպեով։ Տնային աշխատանք հազվադեպ են հանձնարարում։ Երեխաները պետք է հանգստանան։ Եվ ծնողները չպետք է երեխաների հետ դասերը պատրաստեն։ Դրա փոխարեն՝ մանկավարժները խորհուրդ են տալիս ընտանիքներով թանգարան, անտառ կամ լողավազան հաճախել։ Մեզանում ընդունված «Ե՛կ գրատախտակի մոտ» արտահայտությունը ֆիննական դպրոցներում ակտուալ չէ։ Ուսուցիչը կարճ հաղորդում է տվյալ դասի ընդհանուր մոտեցումների վերաբերյալ հանձնարարականներ, ապա շրջում է՝ օգնելով աշակերտներին և վերահսկելով հանձնարարված աշխատանքի ընթացքը։ Դրանով է զբաղվում նաև ուսուցչի օգնականը (ֆիննական դպրոցներում այդպիսի պաշտոն կա, նախատեսվում է նաև ներդնել Հայաստանում)։ Տետրերում կարելի է գրել մատիտով և ջնջել, ինչքան ուզում ես։ Ֆինները չեն համարում, որ իրենց կրթական համակարգը կատարյալ է։ Նրանք անընդհատ հետազոտություններ են անցկացնում՝ պարզելու համար, թե ինչ ծրագրեր կամ մեթոդներ կարող են լինել՝ ավելի էֆեկտիվ ուսումնական գործընթացը կազմակերպելիս։ Սակայն մի շատ կարևոր հանգրվանի ֆինները հասել են։ Նրանց երեխաները հաճույքով են դպրոց գնում, դաս սովորելը նրանց համար նյարդայնանալու պատճառ չէ, չեն երազում շուտ մեծանալ, որպեսզի դպրոց չգնան:
Միջազգային համագործակցություն կրթության ոլորտում
1991 թվականին Ֆինլանդիայի Կրթության և մշակույթի նախարարության կողմից ստեղծվել է «Մոբիլության միջազգային կենտրոն» կազմակերպությունը, որն զբաղվում է կրթության, մշակույթի և գործարար կյանքի ոլորտներում միջազգային համագործակցությամբ։ Միջնակարգ կրթության Ֆինլանդիայի փորձը վերցնում է Թուրքմենիան ։
Գրականություն
Կատեգորիա:Կրթությունը Ֆինլանդիայում
Նևիանո դելի Արդուինի
Նևիանո դելի Արդուինի (Neviano degli Arduini), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում ։
Բնակչությունը՝ 3728 մարդ։ Բնակչության միջին խտությունը՝ 36 մարդ/կմ²։ Զբաղեցնում է 105 կմ² տարածք։ Փոստային ինդեքս՝ 43024։ Հեռախոսային կոդը՝ 0521։
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Կոլոմակի շրջան
Ստեղծվել է 1923 թվականին։ Վարչական կենտրոնը՝ Կոլոմակ ։
Աշխարհագրություն
Շրջանի տարածքի մակերեսը կազմում է 330 կմ²։
Բնակչություն
2013 թվականի մարդահամարի արդյունքներով շրջանում բնակվում էր 7325 մարդ։ Բնակչության խտությունը կազմում էր 22,2 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Դին Քեյն
Դին Քեյն (Dean Cain, ), ամերիկացի դերասան, որը հայտնի է «Լոիս և Քլարկ։ Սուպերմենի նոր արկածները» հեռուստասերիալում խաղացած Քլարկ Քենթի/սուպերմենի դերով։
Կենսագրություն
Դին Ջորջ Թանական ծնվել է 1966 թվականի հուլիսի 31-ին Միչիգան նահանգում՝ Մաունթ Քլեմենսում՝ դերասանուհի Շարոն Թոմասի (ծնված հունիսի 3-ին 1946 թվական) և ԱՄՆ-ի բանակի զինծառայող Ռոջեր Թանանի ընտանիքում։ Քեյնի երակներով հոսում է ճապոնական (նրա հայրական կողմի պապից), ֆրանկոկանադական, իռլանդական և վալիական արյուն ։ Դինն ունի ավագ եղբայր (այժմ՝ երաժիշտ) Ռոջերը։ Ապագա դերասանի ծնողները բաժանվել են դեռ նրա ծնունդից առաջ։ Շատ ավելի ուշ, երբ Քեյնը հայտնի է դարձել, Ռոջերը National Enquirer ամսագրին տված իր հարցազրույցում ասել է, որ Շերոնը հեռացել է իրենից այն ժամանակ, երբ ինքը Վիետնամի պատերազմում էր։ 2001 թվականի հունվարին Դինը հերքել է այդ ամենը՝ ասելով, որ իր հայրը երբեք չի մասնակցել այդ պատերազմին, և որ ամուսնալուծության պատճառն այն է, որ նա դավաճանել է Շերոնին։
1969-ին նրա մայրը ամուսնացել է ռեժիսոր Քրիստոֆեր Քեյնի հետ (ծնվել է 1943 թ. հոկտեմբերի 29-ին), ով որդեգրել է Դինին և Ռոջերին։ Ընտանիքը տեղափոխվել է Մալիբու, Կալիֆոռնիա ։ 1973-ին զույգը ունեցել է դուստր`դերասանուհի Քրիսինդա Քեյնին։ Դպրոցական տարիներին Դինը ակտիվորեն զբաղվել է սպորտով։ Նա խաղացել է դպրոցի բեյսբոլի թիմի կազմում իր եղբայրների՝ Չադի և Ռոբ Լոուի և Չարլի Շինի հետ, որոնք նաև նրա դասընկերներն էին։ 1984 թվականին Դինը ավարտել է ավագ դպրոցը, նրան առաջարկել են սպորտային կրթաթոշակ 17 համալսարանից, բայց նա ընտրել է Փրինսթոնի համալսարանը։ Փրինսթոնում նա վոլեյբոլի հավաքականի ավագն էր, նաև որպես պաշտպան խաղում էր ամերիկյան ֆուտբոլի հավաքականում, որտեղ նա մեկ մրցաշրջանում կատարել է 12 բռնում։ Նա նաև եղել է Zeta Psi եղբայրության անդամ։ Քեյնը ավարտել է Փրինսթոնը 1988 թվականին պատմության բակալավրի աստիճանով։
Կարիերա
Ավարտելուց անմիջապես հետո Դինը պայմանագիր է կնքել Ազգային ֆուտբոլային լիգայի Բաֆալո Բիլս թիմի հետ։ Սակայն ծնկի վնասվածքը, որը ստացել էր մարզման հավաքի ժամանակ, խզել է նրա դեռ նոր սկսված մարզական կարիերան ։ Սկզբում նա սկսել է սցենարներ գրել, ապա՝ նկարահնվել հեռուստատեսությունում՝ հայտնվելով գովազդներում և հանրաճանաչ հեռուստատեսային այնպիսի շոուներում, ինչպիսիք են «Grapevine», «Ուրիշ աշխարհ» (1987-1993), «Բևեռլի Հիլզ, 90210»։ 1993 թվականին Քեյնը հայտնի է դարձել« Լոիս և Քլարկ։ Սուպերմենի նոր արկածները» հեռուստասերիալում խաղացած Սուպերմենի դերով, որն ավարտվել է 1997 թվականին։
1998 թվականին Դինը բացել է Angry Dragon Entertainment պրադյուսական ընկերությունը, որը պրոդյուսերություն էր անում TBS Superstation ալիքով «Ripley’s Believe It or Not!» հեռուստասերիալին։ Նա նկարահանվել է նաև մի քանի ֆիլմերում, այդ թվում՝ «Կոտրված սրտերի ակումբ։ Ռոմանտիկ կատակերգություն» (2000), «Ժամանակից դուրս» (2003) և «Բեյլիի միլիարդները» (2004)։ 2004 թվականին իրական կյանքի վրա հիմնված «Perfect Husband: The Laci Peterson Story» ֆիլմում խաղացել է Սքոթ Պետերսոնի դերը։ Նա նաև պարբերաբար Քեյսի Մենինգի դերով հայտնվել է «Լաս Վեգաս» սերիալում (2003-2008)։ Որպես հյուր աստղ՝ Դինը նկարահանվել է հեռուստատեսային «Սմոլվիլի գաղտնիքը» հեռուստասերիալում՝ խաղալով անմահ դոկտոր Քուրթիս Նոքսի դերը ։
Անձնական կյանք
Փրինսթոնում սովորելու ժամանակ Դինը երկու տարի հանդիպել է դերասանուհի Բրուք Շիլդսի հետ, որը նրանից մեկ տարով մեծ էր։ 1997-ին սկսել է հանդիպել քանթրի-երգչուհի Մինդի Մակկրիդի հետ և 1998-ի սկզբին զույգը հայտարարել իրենց նշանադրության մասին, բայց նույն տարվա հուլիսին նրանք բաժանվել են։
1999-ին մամուլում լուրեր են հայտնվել Դինի հին ընկերուհու՝ մոդել Սամանթա Տորեսի հղիության մասին ։ Զույգը որոշում է ոչ թե միավորվել, այլ կիսել երեխայի խնամակալությունը։ 2000 թվականի հունիսի 11-ին ծնվել է Քրիստոֆեր Դին Քեյնը, որին Դին անվանել է խորթ հոր պատվին։
Ծանոթագրություններ
Կատեգորիա:Հուլիսի 31 ծնունդներ Կատեգորիա:1966 ծնունդներ Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Փրինսթոնի համալսարանի շրջանավարտներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի հնչյունավորողներ Կատեգորիա:Ամերիկացի տղա երեխա դերասաններ
Միհրաբ
Միհրաբ  (محراب), աղոթքի համար առանձնացված որմնախորշ, որը կառուցվում է մզկիթի քիբլայի (Մեքքայի ուղղությունը ցույց տվող) պատում։ Միհրաբների չափսերը տարբեր են լինում։ Ներքին հատվածը սովորաբար նկարազարդվում է։ Միհրաբը առաջին անգամ կառուցվել է Օմայանների ժառանագության ներկայացուցիչ արաքայազն Ալ֊Վալիդի ժամանակ։ Այդ ժամանակահատվածում կառուցվում են Մեդինայի, Երուսաղեմի և Դամասկոսի մզկիթները։ Միհրաբի ձևը փոխառնված է ղպտիների եկեղեցիներում գտնվող խորաններից։ Միհրաբները պատկերվում են նաև աղոթքի համար նախատեսված գորգերի վրա։ Աղոթքի ժամանակ գորգը տեղակայվում է այնպես, որպեսզի պատկերված միհրաբը ցույց տա Մեքքայի ուղղությամբ :՚
Ծագումնաբանություն
Արաբերենում «միհրաբ» գոյականը նշանակում է «պատերազմի թատերաբեմ» կամ «ռազմադաշտ»։ «Միհրաբ» բառը սկիզբ է առնում արաբերեն ḥariba բայից, որը թարգմանվում է որպես «զայրածած լինել»։ Այլ տեղեր այն նշանակում է «կռվել» և «պատերազմ վարել»։ Որոշ մեկնաբանների կարծիքով այն նկարագրում է մարդու ներքին պայքարը իր էության չարորակ կողմերի դեմ ։
Ծանոթագրություններ
Կատեգորիա:Իսլամական ճարտարապետության տարրեր Կատեգորիա:Շինարարական տարրեր և կառուցվածքներ
Շերշուլ
Շերշուլ (Шершул), գետ Ռուսաստանում, հոսում է Վլադիմիրի մարզում, Բաշկորտոստանի Հանրապետությունում։ Գետաբերանը տեղակայված է Գուս գետի ձախ ափին՝ 103 կմ հեռավորության վրա։ Գետի երկարությունը՝ 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Դեգաինա
Դեգաինա, գետ Ռուսաստանում, հոսում է Ալթայի Հանրապետությունում, Ալթայի երկրամասում։ Գետաբերանը գտնվում է Կումիր գետի ձախ ափից 47 կիլոմետր հեռավորության վրա։ Գետի երկարությունը 10 կիլոմետր է։
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերի՝ մինչև Բարնաուլ թափվելը։ Դեգաինան Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Կուպյանսկի շրջան
Կուպյանսկի շրջան (Куп’янський район), շրջան Ուկրաինայի Խարկովի մարզում։
Աշխարհագրություն
Շրջանի տարածքի մակերեսը կազմում է 1280 կմ²։
Բնակչություն
2013 թվականի մարդահամարի արդյունքներով շրջանում բնակվում էր 25430 մարդ։ Բնակչության խտությունը կազմում էր 19,87 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Վարզուգա (այլ կիրառումներ)
Վարզուգա, կարող է վերաբերել՝
Վարիյ (այլ կիրառումներ)
Վարիյ, կարող է վերաբերել՝
Ռայան Ռեյնոլդս
Ռայան Ռոդնի Ռեյնոլդս (Ryan Rodney Reynolds, ), կանադացի դերասան, հայտնի է «Երկու տղաները, մի աղջիկ ու մի Պիցցերիա», «Վան Վիլդեր», «Պարզապես ընկերներ», «Անշուշտ, գուցե», «Առաջարկությունը», «X-Men: սկզբին. Ռասոմախա», «Կանաչ լույս» ֆիլմերում դերակատարումներով։
Կենսագրություն
Ռեյնոլդսը ծնվել է Վանկուվերում, ավարտել է Վանկուվերի միջնակարգ դպրոցը։
Ռեյնոլդսի կարիերան սկսվեց, երբ նա փոքր տղա էր։ 2002 թ. Ռեյնոլդսը նկարահանվել է երկու բավականին հանրահայտ կատակերգություններում "Van Wilder" և "Կատուն տոպրակի մեջ է», ինչպես նաև ամերիկյան հեռուստատեսային շարքում՝ «Երկու տղաները, մի աղջկա ու մի պիցցարիա»։ Երկու տարի անց նա խաղաց բուժքրոջ դեր «Գարոլդ և Կումարը գնում են Սպիտակ ամրոց» ֆիլմում։
2005 թվականին նկարահանվել է «Մեծ Գրուպի» ռոմանտիկական կատակերգություն մեջ։
Անձնական կյանքը
2002-2007 թվականներին նա պարտավորված սիրային հարաբերությունների մեջ է լինում Ալանիսի հետ։ Նրանք հայտարարել են, որ իրենք սիրահարված են։ Սակայն Կոլումբիայում երեք տարի անց բաժանվել են։
Դերասանուհի Սքարլլետ Ջոնսոնի հետ ամուսնացել են սեպտեմբերի 28-ին Կանադայի լեռնային հանգստավայրերից մեկում։ 2010 թվականի դեկտեմբերի 14-ին ամուսնալուծվել են։
Ծանոթագրություններ
Կատեգորիա:Կանադացի դերասաններ Կատեգորիա:Կանադացի կինոդերասաններ Կատեգորիա:Կանադացի սցենարիստներ Կատեգորիա:Կինոպրոդյուսերներ Կատեգորիա:Կանադացի հեռուստատեսային դերասաններ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի տղա երեխա դերասաններ
Ուրբինոյի համալսարան
Պատմությու
Ուրբինոյի համալսարանը հիմնադրվել է 1506 թվականին Ուրբինոյի դուքս Գվիդոբալդո դա Մոնտեֆելտրոյի՝ լուսավորության և արվեստի հայտնի հովանավորի օրոք։ Հաջորդ տարի համալսարանի ստեղծումը հաստատել է Հռոմի պապ Հուլիոս երկրորդի հատուկ բուլլայում ՝ Ad Sanctam Beati Petri Sedem Divina Dispositione Sublimati ։ Սկզբնապես Ուրբինոյում սովորում էին միայն բժիշկները, բայց արդեն 16-րդ դարի երկրորդ կեսից այստեղ դասավանդում էին հռոմեական իրավունք և ազատ արվեստներ (հռետորաբանություն, տրամաբանություն և այլն)։
Իտալիայի միավորումից հետո Ուրբինոյի համալսարանը ստացել է ազատի կարգավիճակ։ 2003 թվականին այն կոչվել է 1947-2001 թվականների ռեկտոր Կառլո Բոյի (1911-2001) անունով, որը շատ բան է արել համալսարանի ավանդույթների պահպանման և զարգացման համար։
Այսօր համալսարանի մասնաճյուղերը տեղակայված են Պեզարոյում և Ֆանոյում (քաղաքներ Մարկեում), որոնցում սովորում են մոտավորապես 400 մարդ։
Կառուցվածք
Ուրբինոյի համալսարանի կազմում այսօր մտնում են 10 ֆակուլտետ` Ֆակուլտետներում սովորում են ավելի քան 13 հազար ուսանող Իտալիայի տարբեր մարզերից։ Ամեն տարի իրավական ֆակուլտետում անցկացվում է եվրոպական իրավունքի միջազգային սեմինարը, որն ունի կեսդարյա պատմություն։
Արտաքին հղումներ
Կատեգորիա:Իտալիայի համալսարաններ Կատեգորիա:1506 հիմնադրված ուսումնական հաստատություններ Կատեգորիա:Ուրբինո
Ալփունար
Ալփունար, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչություն
Եղել է զուտ հայաբնակ գյուղ։
Տնտեսություն
Բնակիչների հիմնական զբաղմունքը երկրագործություն, անասնապահություն, արհեստներն ու մանրածախ առևտուրն էր ։
Ծանոթագրություններ
Կատեգորիա:Արևմտյան Հայաստանի գյուղեր
Գուստավո Կուելյար
Գուստավո Լեոնարդո Կուելյար Գալեգո (Gustavo Leonardo Cuellar Gallego, ), կոլումբիացի ֆուտբոլիստ, Ֆլամենգո ակումբի և Կոլումբիայի հավաքականի կիսապաշտպան։
Ակումբային կարիերա
Կուելյարը իր պրոֆեսիոնալ կարիերան սկսել է Դեպորտիվո Կալի ակումբում։ 2008 թվականին հա հայտնվել է թիմի հիմնական կազմում։ Հուլիսի 12-ին Էնվիգադո ակումբի հետ խաղի ժամանակ նա կատարել է իր առաջնաելույթը Մուստանգայի գավաթում ։ 2010 թվականին Կուելյարը Դեպորտիվո Կալի ակումբի կազմում մասնակցել է Կոլումբիայի գավաթին։ 2012 թվականին Կուելյարը դարձել է թիմի հիմնական խաղացող։ 2013 թվականի փետրվարի 2-ին Օնսե Կալդես ակումբի դեմ խաղում նա խփել է իր առաջին գոլը թիմի կազմում ։ 2014 թվականին Կուէլյարը վարձավճարով տեղափոխվել է Ատլետիկո Խունիոր ակումբ։ Հուլիսի 27-ին Ունիաուտոնամա ակումբի դեմ խաղում նա կատարել է իր առաջնաելույթը նոր թիմի կազմում ։ Խունիոր ակումբի կազմում Կուելյարը երկու անգամ դարձել է արծաթե մեդալակիր, Կոլումբիայի գավաթի շրջանակներում։
2016 թվականի սկզբին Կուելյարը տեղափոխվել է բրազիլական Ֆլամենգո ակումբ։ Փետրվարի 18-ին Ամերիկա Մինեյրո ակումբի դեմ խաղի ժամանակ նա կատարել է իր առաջնայելույթը բրազիլական Սերիա Ա-ում ։
Միջազգային կարիերա
2009 թվականին Կուելյարը զբաղեցրեց չորրորդ տեղն աշխարհի երիտասարդական առաջնությունում, որը կայացել էր Նիգերիայում։ Մրցաշրջանում նա խաղացել է Նիդերլանդների, Իրանի , Գամբիայի , Արգենտինայի , Թուրքիայի , Շվեյցարիայի և Իսպանիայի հավաքականների հետ խաղերում ։ Գամբիայի հետ խաղի ժամանակ Կուելյարը դարձել է դուբլի հեղինակ։
2011 թվականին Կուելյարը գնաց Պերու՝ մասնակցելու Հարավային Ամերիկայի երիտասարդական առաջնությանը։ Այս մրցաշրջանում նա խաղացել է Չիլիի, Արգենտինայի , Պարագվայի , Էկվադորի և Բրազիլիայի հավաքականների դեմ խաղերին ։
2015 թվականի սեպտեմբերի 9-ին Պերուի հավաքականի հետ ընկերական խաղի ժամանակ, նա կատարել է իր առաջնաելույթը Կոլումբիայի հավաքականի կազմում ։
Ձեռքբերումներ
Ակումբային
«Դեպորտիվո Կալի»
«Ատլետիկո Խունիոր»
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Կոլումբիացի ֆուտբոլիստներ Կատեգորիա:Կոլումբիայի հավաքականի ֆուտբոլիստներ
Ալքիրան
Ալքիրան, գյուղ Արևմտյան Հայաստանում, Էրզրումի վիլայեթում։ Գտնվում էր Էրզրումից 120 կմ հարավ-արևմուտք ։
Բաբերդի գավառակ
Բաբերդ, գավառակ Արևմտյան Հայաստանում, Էրզրումի վիլայեթի Էրզրումի գավառում։ 1882 թ.-ից մտնում էր Էրզրումի վիլայեթի Բաբերդի գավառի կազմում։ Կենտրոնը Բաբերդ քաղաքն էր։
Կլիմա
Գավառակի կլիման խիստ է։ Ձմեռները երկարատև են։
Պատմություն
1915 թ.-ի Մեծ Եղեռնին հայերը ենթարկվեցին զանգվածային ջարդերի և գավառակը հայաթափվեց։
Բնակչություն
Բաբերդի մի քանի տասնյակ գյուղեր զուտ հայաբնակ էին, իսկ մյուսներում հայերի հետ միասին ապրում էին նաև թուրքեր, հույներ և լազեր։ Բաբերդում թուրքերից հետո մեծամասնություն էին կազմում հայերը։
Տնտեսություն
Հայերը զբաղվում էին երկրագործությամբ, անասնապահությամբ, առևտրով և արհեստներով՝ ոսկերչություն, մետաղագործություն և գորգագործություն։
Ծանոթագրություններ
Կատեգորիա:Արևմտյան Հայաստանի գավառներ
Իվան Իլյիչի մահը
«Իվան Իլյիչի մահը» («Смерть Ивана Ильича»), Լև Տոլստոյի վիպակներից, որի վրա նա աշխատել է 1882-1886 թթ։ Ստեղծագործությունում նկարագրվում է դատական պաշտոնյայի տանջալից մահը։ Տոլստոյի վիպակը իր գրական ձևով լայնորեն ճանաչում ունի համաշխարհային գրականության ոլորտում։
Սյուժե
Վիպակի սկզբում պաշտոնյաները քննարկում են իրենց գործընկերոջ՝ Իվան Իլյիչ Գոլովինի մահվան լուրը։ Նրանցից յուրաքանչյուրը մտածում է, թե ինչ օգուտ կարող է քաղել այդ մարդու մահվանից։ Ընդգծելով «կենդանի դիակների» եսասիրությունը, «ձգտելով ապրել կյանքը գեղեցիկ և արժանապատիվ», հեղինակը խնամքով է վերաբերում Իվան Իլյիչի հիվանդության և մահվան մասին նատուրալիստական պատմվածքին։ Իվան Իլյիչի կյանքի անցյալ պատմությունը ամենապարզ և ամենասարսափելին էր։ Հեղինակը նկարագրում է իր հերոսի «պատշաճ և հաճելի» կյանքի պատմությունը, որի գագաթնակետը դարձավ նրա կողմից մի հիանալի բնակարանի ձեռքբերումը, կահավորված նուրբ ոճով։ Փորձելով ցույց տալ պաստառագործին, թե ինչպես պետք է կախել վարագույրը, Իվան Իլյիչը ընկնում է սանդուղքից։ Այդ ընկնելը դառնում է նրա հիվանդության սկիզբը, սկզբնական շրջանում դա վերածվեց բութ ցավերի։ Ժամանակի ընթացքում ցավը ուժեղացավ, սակայն այդպես էլ ախտորոշումն անհայտ մնաց։ Իվան Իլյիչի մահը վերածվեց նրա հոգու զարթոնքի։ Բաց թողնելով հոգին, նա իր առաջ տեսնում է լույս և զգում է անկեղծ երջանկությունը։ Նրա հոգու ընկերը դեպի իրական կյանք դառնում է Գերասիմը, որը լրացնում է ժողովրդի կողմից Տոլստոյի հերոսների պատկերասրահը, և որոնք ավելի մոտ են բնության հետ (Պլատոն Կարատաևը «Երեք մահ» պատմվածքից)։ Վ. Վ. Նաբոկովն ավարտին հայտնաբերել է բուդդիզմի արձագանքներ։ Ամեն ինչ տեղի է ունենում ինչպես կախարդական հեքիաթում, որտեղ հրեշը  վերածվում է արքայազնի և ամուսնանում է գեղեցկուհու հետ, իսկ հավատը շնորհվում է հոգևոր նորացման համար։
Նախատիպը
Գլխավոր հերոսի նախատիպը համարվում է Տուլայի դատախազ Իլյա Իլյիչ Մեչնիկովը, որի մեջ Տոլստոյը տեսնում էր վերադաս մարդու բոլոր հատկանիշները։ Ծանր հիվանդ Մեչնիկովը շրջապատին զարմացնում էր «իր ապարդյուն անցկացրած կյանքի մասին» խոսակցություններով, նրա հայտնի եղբայրը՝ Իվան Իլյիչը ենթադրում է, որ իր վիպակում Տոլստոյը «տվել է մահվան ճշգրիտ նկարագրություն»։
Կարծիքներ և գնահատականներ
Վեպի երկրպագուներից են համարվում նաև Իվան Բունինը, Յուրի Տրիֆոնովը, Խուլիո Կորտասար, Էքզիստենցիալիզմի դասականները։
Ծանոթագրություններ
Կատեգորիա:Լև Տոլստոյի ստեղծագործություններ Կատեգորիա:1886 գրքեր Կատեգորիա:Էկրանավորված ռուսական վեպեր
Կրասնոգրադի շրջան
Կրասնոգրադի շրջան (Красноградський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Կրասնոգրադ ։
Բնակչություն
2005 թվականի մարդահամարի արդյունքներով շրջանում բնակվում էր 48000 մարդ։ Բնակչության խտությունը կազմում էր 48,73 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
My Life Is Going On
«My Life Is Going On», Սեսիլիա Քրուլի երգ ։ Այն ոսկե հավաստագրումներ է ստացել Ֆրանսիայում և Լեհաստանում , և պլատինե՝ Իտալիայում ։
Նկարագրություն
Երգը դարձել է Նեթֆլիքսի «Թղթե տունը» իսպանական հեռուստասերիալի պաշտոնական սաունդթրեք, ներառվելով «La Casa de Papel / Money Heist – The Soundtrack» ալբոմում ։
Ռեմիքսներ
Նեթֆլիքսի ամենահաջող հեռուստասերիալներից մեկի գլխավոր սաունդրեքն է, և երգի թուրք երաժիշտ Բուրակ Յետերի ռեմիքս տարբերակն ընդգրկվել է միջազգային չարթերում ։
Բուրակ Յետերի տարբերակ
Թուրք դիջեյի Բուրակ Յետերի ռեմիքս տարբերակն ամենահայտնին է միջազգային մակարդակով։ 2020 թվականի ապրիլի 29-ի դրությամբ տեսահոլովակը ՅուԹյուբում հավաքել է ավելի քան 41 միլիոն դիտում ։
Գևին Մոսի ռեմիքս
Երգը թողարկվել է ֆրանսիական շուկայում Գևին Մոսի ռեմիքս տարբերակի հետ ։
Վարլամովկա (այլ կիրառումներ)
Վարլամովկա, կարող է վերաբերել՝
Մարեշալ Տաումատուրգու
Մարեշալ Տաումատուրգու (Marechal Thaumaturgo), համայնք Բրազիլիայում՝ Ակրի նահանգի կազմում։ Գտնվում է Վալի դու Ժուրուայի մարզում։ Մտնում է Կրուզեյրու դու Սուլի գավառի կազմի մեջ։ Բնակչությունը կազմում է 13 061 մարդ՝ 2007 թվականի տվյալներով։ Գրավում է 7 743,828 կմ2 տարածք։ Բնակչության խտությունը՝ 1,7 մարդ/կմ²։
Քաղաքի հովանավորն է համարվում սուրբ Սեբաստիանը։ Քաղաքի տոնը նշվում է նոյեմբերի 5-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Ակրի նահանգի բնակավայրեր
Հարավային ափ (Քուինսլենդ)
Հարավային ափ (South Bank, Queensland), մշակութային, կրթական, հանգստի տարածք Ավստրալիայի Քվինսլենդ նահանգի Բրիսբեն քաղաքում։ Տարածքը գտնվում է Բրիսբենի հարավային մասում՝ Բրիսբեն գետի հարավային ափին։
Հարավային ափի զբոսավայր
Հարավային ափի զբոսավայրը ստեղծվել է Համաշխարհային Expo 88-ի տեղում և համարվում է Բրիսբոնի տուրիստական գրավչության վայրերից մեկը ։
Գրեյ և Սթենլի փողոցներ
Գրեյ և Սթենլի փողոցներում են գտնվում ամենահայտնի ռեստորաններն ու նորաձևության խանութները ։ Գրեյ փողոցում են գտնվում Հարավային ափի կինոթատրոնները և երկու 5-աստղանի հյուրանոցները ։
Բրիսբենի համաժողվների և ցուցահանդեսների կենտրոն
Բրիսբենի համաժողվների և ցուցահանդեսների կենտրոնը բաղկացած է 44 տարածքներից, որոնցից 4-ը ցուցահանդեսային տարածքներ են և զբաղեցնում են 20,000 մ² մակերես ։ Այս տարածքը ստացել է 126 արդյունաբերական մրցանակներ և համարվում է Ավստրալիայում ամենաշատ մրցանակներ ստացած կենտրոնը ։ Այն համարվել է նոր աշխարհի առաջատար 3 համաժողովների կենտրոններից մեկը ։ 2014 թվականի նոյեմբերին այստեղ է տեղի ունեցել G20 առաջնորդների գագաթնաժողովը։
Քուինսլենդի ծովային թանգարան
Քուինսլենդի ծովային թանգարանը գտնվում է Գուդվիլ կամրջի հարևանությամբ։ Այն ունի ցուցահանդեսային շենք, գրադարան, չոր տախտակամած, փարոս։
Քուինսլենդի մշակութային կենտրոն
Քուինսլենդի մշակութային կենտրոնը բաղկացած է՝
Միքայել Հրեշտակապետ եկեղեցի (այլ կիրառումներ)
Միքայել Հրեշտակապետ անվանումով հայտնի են հետևյալ եկեղեցիները.
Հարավային ափ (Քուինսլենդ)
Գրիֆիթ համալսարան
Գրիֆիթ համալսարանը Հարավային ափում ունի երեք կամպուս՝
Ծանոթագրություններ
Կատեգորիա:Բրիսբենի տեսարժան վայրեր
Վարյաշ (այլ կիրառումներ)
Վարյաշ, կարող է վերաբերել՝
Կրասնոկուտսկի շրջան (Խարկովի մարզ)
Կրասնոկուտսկի շրջան (Краснокутський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Կրասնոկուտսկ ։
Աշխարհագրություն
Շրջանի տարածքի մակերեսը կազմում է 1040,8 կմ²։
Բնակչություն
2013 թվականի մարդահամարի արդյունքներով շրջանում բնակվում էր 28865 մարդ։ Բնակչության խտությունը կազմում էր 27,73 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Շուրովկա (Նինորի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ժան Էսկարդի
ժան Ֆրանսուա Մարի Էկարդի (Jean François Marie Aicardi; ), ֆրանսիացի բժիշկ, ժամանակակից մանկական նյարդաբանության հիմնադիրներից մեկը, որը նկարագրել է Էսկարդի համախտանիշը 1969 թվականին և Էսկարդի-Գուտեր համախտանիշը 1984 թվականին։
Կենսագրություն
1970 թվականին հրավիրվել է Օքսֆորդ՝ մասնակցելու Եվրոպայի մանկական նյարդաբանության խմբի հետազոտական խմբի առաջին ժողովին. 1973 թվականին այն վերակազմավորվել է Եվրոպայի մանկական նյարդաբանության ֆեդերացիայի, որն իր մասնաճյուղերն ունի շատ երկրներում։ 1991 թվականին Ժան Էսկարդին դարձել է այդ ֆեդերացիայի պատվավոր նախագահը ։
1999 թվականին ստեղծել և խմբագրել է Epileptic Disorders գիտական ամսագիրը ։
Հետազոտել է երեխաների մոտ էպիլեպսիա ու նյարդաբանական խանգարումներ առաջացնող ժառանգական շեղումների վաղ ախտորոշման եղանակները ։
Հեղինակել է ավելի քան 250 աշխատություններ՝ նվիրված մանկական նյարդաբանությանը ։
Ծանոթագրություններ
Կատեգորիա:Ֆրանսիացի բժիշկներ Կատեգորիա:Պատվո լեգեոնի շքանշանի ասպետներ Կատեգորիա:Փարիզի համալսարանի շրջանավարտներ
Էլաֆոնիսոս
Էլաֆոնիսոս (Ελαφόνησος), ոչ մեծ կղզի Լակոնիկոս ծովածոցում՝ Էգեյան ծովում։ Գտնվում է Պելոպոնեսի հարավարևմտյան վերջավորությունում, Էլոս թերակղզուց և Մալեյա հրվանդանից արևմուտք։ Հարավում գտնվում է Էլաֆոնիսոսի նեղուցը, կարևոր ծովային ճանապարհը և Կիտիրա կղզին ։ Ըստ 2011 թվականի մարդահամարի տվյալների՝ բնակչության թիվը կազմում է 1041 մարդ։ Կղզու մակերեսը 17,859 կմ² է, ափամերձ գծի երկարությունը 30 կմ է ։ Բնակչության հիմնական զբաղմունքը ձկնորսությունն է և զբոսաշրջիկներին սպասարկումը։
Էլաֆոնիսոս գյուղը գտնվում է Նեապոլիսից 8 կմ արևմուտք, Մոլաիից 35 կմ հարավ, 4 ծովային մղոն Կիտիրից և 25 ծովային մղոն Իյտիոնից։
Կղզու գլխավոր եկեղեցին Սուրբ Սպիրիդոնի եկեղեցին է։ Այստեղ են գտնվում նաև Սուրբ Պատապիայի Άγιος Πατάπιος, Սուրբ Երրորդության, Սուրբ Անդրեասի, Սուրբ Հովհաննեսի եկեղեցիները ։ Կղզում կա լաստանավային հաղորդակցություն ։
Էլաֆոնիսոս համայնք
Էլաֆոնիսոս համայնքը (դիմա) մտնում է Լակոնիայի ծայրամասային միավորի մեջ՝ Պելոպոնեսի ծայրամասում։ Էլաֆոնիսոս համայնքի մեջ են մտնում հինգ բնակավայր։ Մակերեսը 19,992 կմ² է ։ Բնակչության խտությունը՝ 52,07 մարդ/կմ²։ Վարչական կենտրոնը Էլաֆոնիսոսն է։ 2014 թվականի տեղական ընտրությունների ժամանակ համայնքապետ (դիմարխ) է ընտրվել Խարալամբոս Լյարոսը ։
Ստեղծվել է 2011 թվականի Կալիկրատիսի ծրագրով ։
Համայնքին է պատկանում մայրցամաքի 2,033 կմ²-ին, որտեղ գտնվում է կղզու բնակիչներին պատկանող հիմնական գյուղատնտեսական նշանակության հողերը։ Այնտեղ է գտնվում Ստրոնգիլի լիճը և Պունդա  գյուղը։ Պավլոպետրի ծովափին՝ 3-4 մետր խորության վրա հայտնաբերվել են մ․թ․ա․ 2000-ական թվականների երբեմնի ծաղկուն քաղաքի խորտակված ավերակները ։
Էկվադորում ՅՈՒՆԵՍԿՕ-ի Համաշխարհային ժառանգության ցանկ
Ցանկ
Օբյեկտները ընդգրկված են ցուցակում իրենց ընդգրկման հաջորդականությամբ։ Եթե օբյեկտները ավելավել են միաժամանակ, այսինքն, ՅՈՒՆԵՍԿՕ-ի Համաշխարհային ժառանգության կոմիտեի մեկ նիստում, ապա օբյեկտները տեղադրված են ըստ համարների։
Էլաֆոնիսոս
Էլաֆոնիսոս համայնք
Համայնքի մեջ են մտնում Պանաիյա, Կասելան , Լեպտոն և Պրասոնիսին  կղզիները, ինչպես նաև Ագլիֆտիս կղզին։
Էկվադորում ՅՈՒՆԵՍԿՕ-ի Համաշխարհային ժառանգության ցանկ
Նախնական ցանկ
Աղյուսակում օբյետները ավելացված են իրենք նախնական ընդգրկամն ժամակաով։
Արտաքին հղումներ
Կատեգորիա:Համաշխարհային ժառանգության ցանկեր
Էլաֆոնիսոս
Ծանոթագրություններ
Կատեգորիա:Հունաստանի կղզիներ Կատեգորիա:Հոնիական կղզիներ Կատեգորիա:Պելոպոնես
Ալքյոյ (Երզնկայի գավառ)
Ալքյոյ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Կամախ քաղաքից 50-51 կմ հյուսիս-արևմուտք՝ Երզնկայից Սև ծովի ափ տանող գլխավոր ճանապարհի վրա։
Բնակչություն
XX դարի սկզբին ուներ 120 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Չմշկավազք
Չմշկավազք սպորտաձև կամ արագավազք չմուշկներով, մարզաձև, որում անհրաժեշտ է փակ շրջանում հնարավորինս արագ հաղթահարել որոշակի տարածություն սառույցի վրա։ Բաժանվում է դասական ու շորթ թրեկ ձևերի։ Սովորաբար չմշկավազք սպորտաձև տեղի է ունենում 400 մետր վազքուղիում։
Պատմություն
Չմշկավազք սպորտաձևը հնագույն սպորտաձևերից մեկն է։ «Չմուշկ» բառի ամենավաղ հիշատակումը կարելի է գտնել «Անգլերեն-Նիդեռլանդական» բառարանում, Գեմախա (1648)։ Ամենահին չմուշկները հնագետները հայտնաբերվել են 3200 տարի առաջ։ Դրանք պատկանում էին «Կիմերներ» քոչվոր ցեղին (Հյուսիսային Սևծովյան հատված)։
Պաշտոնապես արձանագրված առաջին մրցումները տեղ են ունեցել 1763 թվականի հունվարին Մեծ Բրիտանիայում։ Մրցումներում հաղթող է ճանաչվել պարոն Լեմբը, ով 15 մղոն հեռավորությունը վազել է 46 րոպեում։ Որպես սպորտաձև չմշկավազքը զարգացում է ապրել XIX դարի երկրորդ կեսին։ 1742 թվականին Էդինբուրգում ստեղծվել է առաջին չմշկավազքի ակումբը, իսկ 1863 թվականին նմանատիպ ակումբներ հայտնվեցին Լոնդոնում և Գլազգոյում, 1849 թվականին՝ Ֆիլադելֆիայում, 1863 թվականին Նյու Յորքում, 1864 թվականին՝ Թրոնհեյմում և Սանկտ Պետերբուրգում ։
1889 թվականին Ամստերդամում, Նիդերլանդներում տեղի ունեցավ չմշկավազքի աշխարհի առաջնությունը։ Հաղթող ճանաչվեց Ալեքսանդր Պաշինը։ Երեք տարի անց հիմնադրվեց «Չմշկավազորդների Միջազգային Միությունը»,(ՉՄՄ) որը ներկայումս միավորում է ավելի քան 60 ազգերի ֆեդերացիա։ ՉՄՄ-ն 1889 թվականին հայտարարեց մրցումները պրոֆեսիոնալ և 1893 թվականին Ամստերդամում անցկացրեց առաջին պաշտոնական չմշկավազքի տղամարդկանց աշխարհի առաջնությունը։ Նույն թվականին անցկացվեց Եվրոպայի առաջնությունը։ Առաջին պաշտոնական չեմպիոն է ճանաչվել հոլանդացի Յաապ Էդենը և շվեդ Ռուդոլֆ Էրիկսոնը։ 1901 թվականին Ստոկհոլմում աշխարհի չեմպիոն է ճանաչվել Ֆրանց Վատեն Ֆինլանդիայից, իսկ 1910 և 1911 թվականների առաջնություններում հաղթող է ճանաչվել ռուսազգի Նիկոլայ Ստրուննիկովը։
Չմշկավազքի ռեկորդները սկսել են գրանցվել 1980 թվականից։
Ծանոթագրություններ
Կատեգորիա:Ձմեռային օլիմպիական մարզաձևեր
Հայաստանը Ռուսաստանին միացման 150-ամյակի հուշահամալիր (Աբովյան)
Հայաստանը Ռուսաստանին միացման 150-ամյակի հուշահամալիր, հուշահամալիր Կոտայքի մարզի Աբովյան քաղաքում։ Ընդգրկված է Աբովյան քաղաքի պատմության և մշակույթի անշարժ հուշարձանների ցանկում։
Պատմություն
Հուշահամալիրը գտնվում է Աբովյան քաղաքի կենտրոնում՝ Աբովյանի քաղաքապետարանի դիմաց, Հայ և ռուս ժողովուրդների բարեկամության թանգարանի հարևանությամբ։ Տեղադրվել է 1978 թվականին։
Ծանոթագրություններ
Կատեգորիա:Կոտայքի մարզի հուշարձաններ
Պեչուգա (Ներլի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գորդոն Բենքս
Գորդոն Բենքս (Gordon Banks, անգլիացի ֆուտբոլիստ, դարպասապահ, 1966 թվականի աշխարհի չեմպիոն, 1962 և 1970 թվականների աշխարհի առաջնության մասնակից։ Ըստ Ֆուտբոլի պատմության և վիճակագրության միջազգային ֆեդերացիայի կողմից անցկացված վիճակագրության, որին մասնակցել են համաշխարհային ֆուտբոլի մասնագետներ Գորդոն Բենքսը զբաղեցրել է 2-րդ տեղը,  20-րդ դարի լավագույն դարպասապահների մեջ՝  Լև Յաշինից հետո ։  Դասվել է ՖԻՖԱ 100 ֆուտբոլիստների շարքին ։
Կենսագրություն
Բենքսի ծնողները եղել են աշխատավոր մարդիկ։ Բենքսը նույնպես վաղ տարիքում զբաղվել է բանվորությամբ, եղել է ածխագործ։ Ֆուտբոլում հայտնվել է պատահական․ «Միլլսպաուտ» բանվորական թիմի խաղին ներկա է եղել որպես հանդիսատես, դարպասապահը չի ժամանել խաղին և մարզչի առաջարկով Բենքսը հսկել է դարպասը։ Մարզիչը գիտեր, որ Բենքսը մասնակցել է  դպրոցականների առաջնություններին,  եղել է դարպասապահ։ Մեկ տարի անց Բենքսը տեղափոխվում է «Ռոումարշ Վելֆեր» բանվորական ակումբ, որը մասնակցում էր տարածքային սիրողական լիգայի խաղերին։ Դա արդեն առաջխաղացում էր նրա համար։  «Ռոումարշ Վելֆեր» ակումբից նրան շուտափույթ հեռացրեցին․ առաջին երկու խաղում նա բաց թողեց 15 գնդակ։
1955 թվականին նա հրավեր է ստանում Անգլիայի երրորդ խմբում հանդես եկող «Չեստերֆիլդ» ակումբից։ Շուտով ակումբը հասնում է  երրորդ խմբի գավաթի  եզրափակիչ։  «Չեստերֆիլդում» նա ստանում է ֆուտբոլում  իր առաջին աշխատավարձը՝ շաբաթական 2 ֆունտ ստերլինգ։
18 տարեկանում Բենքսը զորակոչվում է բանակ, ծառայությունն է անցնում է Գերմանիայում։ Այնտեղ նա ծանոթանում է Ուրսուլա անունով աղջկա հետ, որը հետագայում դառնում է իր կինը։ Երկու տարի ծառայելուց հետո նա վերադառնում է նորից «Չեստերֆիլդ» ակումբ, որտեղ ստանում է արդեն շաբաթական 17 ֆունտ ստերլինգ ։
1959 թվականին 7000 ֆունտ ստերլինգով նրան ձեռք է բերում «Լեսթեր Սիթի» ակումբը, որն այդ ժամանակ Պրեմիեր Լիգայում հանդես եկող թիմ էր։
Արդեն 1962 թվականին Բենքսը դասվում էր Բրիտանական կղզիների («Մառախլապատ Ալբիոն») երեք ուժեղագույն դարպասահների շարքին։
1967 թվականին Գորդոն Բենքսը տեղափոխվում է «Սթոք Սիթի» ակումբ, իսկ «Լեսթեր Սիթիում» նրա տեղը զբաղեցրեց Պիտեր Շիլթոնը։ Հետագայում այս երկու նշանավոր դարպասապահների գործունեությունը կապվեցին այն փաստի հետ, որ 1975 թվականին Բենքսը հեռանում է «Սթոք Սիթիից» և նրան փոխարինում է Պիտեր Շիլթոնը։ Բենքսին Շիլթոնը փոխարինեց նաև այն ժամանակ, երբ Բենքսը հեռացավ հավաքականից։ Այսպես Շիլթոնը երեք անգամ եղել է  Բենքսի «իրավահաջարդը»։
1978 թվականի հոկտեմբերի 22-ին 34 ամյա Բենքսը  ենթարկվում է ավտովթարի, որի արդյունքում կորցնում է աջ աչքը։ Վիրահատությունից հետո Բենքսին համեմատեցին անգլիացի ծովակալ Հորացիո Նելսոնի հետ, որը  1794 թվականի  Կալվիի ճակատամարտում կորցրել էր աջ աչքը և հետագայում  այդ կարգավիճակով  ջախջախել էր ֆրանսիական նավատորմը։ Բենքսի նոր մականունը փոխարնիվեց հնով՝ «Ֆեռնանդել»։ Դեռևս երիտասարդ տարիներին նրան այդպես էին անվանում՝ նմանեցնելով նրա կերպարը ֆրանսիացի կատակերգու Ֆեռնանդելի կերպարի հետ։
1977 թվականին Բենքսը իր խաղերը շարունակել է ԱՄՆ-ի «Ֆորտ Լոդերդեյլ Ստրայքերս» ակումբում։ Առաջին տարվա ընթացքում ճանաչվում է Հյուսիսային Ամերիկայի ֆուտբոլի լիգայի լավագույն ֆուտբոլիստ, սակայն Միացյալ Նահանգները հոգեհարազատ չէր ֆուտբոլիստի համար։
Հավաքակաանում
Հավաքականում առաջին խաղն անց է կացրել 1963 թվականի ապրիլի 6-ին, երբ թիմը խաղում էր Շոտլանդիայի հավաքականի հետ։ Նա թիմի կազմից դուրս մղեց դարպասապահ Ռոն Սպրինգետտին։ 1966 թվականի աշխարհի առաջնությունը, որը տեղի էր ունեցել իր հայրենիքում, իր աստեղային ժամերից էր․ ոսկե մեդալ նվաճելուց բացի նա ճանաչվեց մրցաշարի լավագույն դարպասապահ և գրանցեց նոր ռեկորդ՝ 441 րոպե պահելով դարպասն անառիկ  ։ Առաջին գնդակը նա բաց է թողել կիսաեզրափակչի ժամանակ, տասնմեկ մետրանոց հարվածից՝ Պորտուգալիայի խաղի հետ։ Գոլի հեղինակը  եղել է առաջնության ռմբարկու Էյսեբիոն ։ Բենքսն այդ ռեկորդը գերրազանցել էր բրազիլացի դարպասապահ Ժիլմարից, իսկ Բենքսից այդ ռեկորդը 12 տարի անց  «խլել» էր գերմանացի Զեպ Մայերը։
Բենքսի վերջին խաղը հավաքականում 1972 թվականի մայիսի 27 էր՝ Շոտլանդիայի հավաքականի հետ։
Ծանոթագրություններ
Կատեգորիա:Անգլիացի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:ՖԻՖԱ 100 Կատեգորիա:Անգլիական ֆուտբոլի լիգայի խաղացողներ Կատեգորիա:Լեսթեր Սիթիի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Անգլիայի հավաքականի ֆուտբոլիստներ
Միքայել Հրեշտակապետ եկեղեցի (Պոզդնեևկա)
Միքայել Հրեշտակապետ եկեղեցի (Церковь Михаила Архангела), ուղղափառ եկեղեցի ՌԴ Ռոստովի մարզի Պոզդնեևկա գյուղում։ Ենթարկվում է Շախտիի և Միլլերովոյի թեմին, Միլլերովոյի գործակալությանը ։
Պատմություն
Նոր՝ քարե եկեղեցին կառուցվել է հավատացյալների միջոցներով 1890 թվականին` Երուսաղեմի տաճարի օրինակով։ Եկեղեցու շենքը և զանգակատունը աղյուսե են` քարե բարձր հիմքով և պատված են երկաթով։ Եկեղեցուն կից կային փայտե պահակատնակ, վայրի քարից պատրաստված եկեղեցական ցանկապատ։ Հին փայտե եկեղեցում ժամերգությունները վարվել են մինչև 1890 թվականի հոկտեմբերի 31-ը։ Այն գոյատևել է մինչև XX դարի կեսերը, երբ ավերվել է շինարարական տեխնիկայով։
Միքայել Հրեշտակապետ եկեղեցին ականատես է եղել 1920 թվականի Դոնի կազակական ապստամբությանը, երբ վերջին փրկված ուղղափառ կազակները կռիվ են տվել Կարմիր բանակի հետ հենց այս տաճարում ։ Խորհրդային ժամանակաշրջանում տաճարը կողոպտվել է, նրա շենքն օգտագործվել է որպես պահեստային տարածություն։
Հղումներ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ
Շևչենկոյի շրջան (Խարկովի մարզ)
Շևչենկոյի շրջան (Шевченківський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Շևչենկովո ։
Աշխարհագրություն
Շրջանի տարածքի մակերեսը կազմում է 977 կմ²։
Բնակչություն
2005 թվականի մարդահամարի արդյունքներով շրջանում բնակվում էր 225 մարդ։ Բնակչության խտությունը կազմում էր 0,23 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
Նովովոդոլաժսկի շրջան
Նովովոդոլաժսկի շրջան (Нововодолазький район), շրջան Ուկրաինայի Խարկովի մարզում։
Բնակչություն
2013 թվականի մարդահամարի արդյունքներով շրջանում բնակվում էր 34014 մարդ։ Բնակչության խտությունը կազմում էր 28,76 մարդ/կմ²։
Արտաքին հղումներ
Կատեգորիա:Խարկովի մարզ Կատեգորիա:Ուկրաինայի շրջաններ
This Used to Be My Playground
«This Used to Be My Playground», ամերիկացի երգչուհի Մադոննայի երգը, որը ձայնագրվել է «Իրենց սեփական լիգան» ֆիլմի համար, որում Մադոննան նույնպես նկարահանվել է։ Թողարկվել է որպես սինգլ 1992 թվականի ամռանը։ ԱՄՆ-ի և այլ երկների հիթ-շքերթներում հասել է 1-ին հորիզոնականի։
Ծանոթագրություններ
Կատեգորիա:Մադոննայի երգեր Կատեգորիա:Billboard Hot 100 գլխավորած սինգլներ